Olimpiade Sains Nasional

Logo OSN|thumb|125px
Olimpiade Sains Nasional ya iku ajang kompetisi ing babagan sains tumrap para siswa ing jenjang SD, SMP, lan SMA ing Indonesia. Siswa kang tumut Olimpiade Sains Nasional ya iku siswa kang wis lolos seleksi tingkat kabupatèn lan provinsi lan siswa-siswa paling apik saka provinsine dhéwé-dhéwé.

Pelaksanaan Olimpiade Sains Nasional iki dhedhasar ing kasile Indonesia minangka tuan rumah Olimpiade Fisika Internasional (IPhO-International Physics Olympiad) kang dianakake ing Bali taun 2002.

Olimpiade Sains Nasional dianakake saben taun ing kutha kang béda-béda. Kegiyatan iki minangka salah sawijiné péranganing rerangkèn seleksi kanggo goleki siswa-siswi paling apik saka Indonesia kang bakal dibimbing déning tim babagan kompetisi lan bakal dimelukake ing olimpiade-olimpiade tingkat internasional.

Babagan 
 Jenjang SD: Matematika lan Ilmu Pengetahuan Alam.
 Jenjang SMP: Matematika, Fisika, Biologi, lan ing taun 2008 ditambahi babagan anyar ya iku Astronomi, nanging ing 2009, babagan Astronomi ora ana manèh. Taun 2010 ditambahi babagan anyar ya iku Ilmu Pengetahuan Sosial.
 Jenjang SMA: Matematika, Fisika, Biologi, Kimia, Astronomi, Komputer, Ékonomi, lan ing taun 2008 ditambahai babagan anyar ya iku Kebumian. Candhake ing taun 2013 ditambahi babagan anyar ya iku Géografi.

Pelaksanaan 

Nganti saikine Olimpiade Sains Nasional wis dianakake kaping sewelas, wiwit taun 2002 ing Yogyakarta nganti pungkasan ing 2013 ing Bandung lan Batam. Pratélan tuan rumah Olimpiade Sains Nasional:
 OSN I taun 2002 ing Yogyakarta.
 OSN II taun 2003 ing Balikpapan, Kalimantan Timur.
 OSN III taun 2004 ing Pekanbaru, Riau.
 OSN IV taun 2005 ing Jakarta.
 OSN V taun 2006 ing Semarang, Jawa Tengah. 
 OSN VI taun 2007 ing Surabaya, Jawa Wétan.
 OSN VII taun 2008 ing Makassar, Sulawesi Selatan
 OSN VIII taun 2009 ing Jakarta.
 OSN IX taun 2010 ing Medan, Sumatera Utara.
 OSN X taun 2011 ing Manado, Sulawesi Utara ing tanggal 15-20 Juli 2011 kanggo jenjang SMP lan tanggal 11-16 September 2011 kanggo jenjang SD lan SMA.
 OSN XI taun 2012
 kanggo tingkat SMP dianakake ing Pontianak, Kalimantan Barat, tanggal 28 Juni–4 Juli 2012
 kanggo tingkat SD lan SMA dianakake ing Jakarta ing 2-7 September 2012.
 OSN XII taun 2013
 kanggo tingkat SMP dianakake ing Batam, Kapuloan Riau.
 kanggo tingkat SD lan SMA dianakake ing Bandung, Jawa Barat ing 2-7 September 2013.
 OSN XIII taun 2014
 kanggo tingkat SMP bakal dianakake ing Padang, Sumatera Barat.
 kanggo tingkat SD lan SMA bakal dianakake ing Nusa Tenggara Barat.

Juara umum 
Nganti saikine mung ana 2 provinsi kang tau dadi juara umum Olimpiade Sains Nasional.

Réferènsi

Pranala njaba 
 Direktorat Jenderal Pendidikan Dasar 
 Subdit Kesiswaan Dit. SMA - Direktorat Jenderal Pendidikan Menengah

Pendidikan di Indonesia